แม่น้ำแควน้อย (จังหวัดพิษณุโลก)

แม่น้ำแควน้อย เป็นแม่น้ำสายหนึ่งในจังหวัดพิษณุโลก มีต้นกำเนิดจากบริเวณภูหนอง ภูทอก และภูขัด ซึ่งเป็นกลุ่มภูเขาในทิวเขาหลวงพระบางและทิวเขาเพชรบูรณ์ในเขตอำเภอนครไทย ไหลลงมาในแนวทิศตะวันตกเฉียงใต้ ผ่านที่ราบหุบเขาแควน้อยซึ่งเป็นหุบเขาแคบ ๆ ทางตอนเหนือของอำเภอนครไทย จากนั้นไหลเป็นเส้นแบ่งเขตอำเภอนครไทยกับอำเภอชาติตระการ อำเภอชาติตระการกับอำเภอวังทอง และอำเภอวังทองกับอำเภอวัดโบสถ์ เข้าเขตอำเภอวัดโบสถ์และอำเภอพรหมพิราม เป็นเส้นแบ่งเขตอำเภอพรหมพิรามกับอำเภอเมืองพิษณุโลก เข้าเขตอำเภอเมืองพิษณุโลก และไปออกแม่น้ำน่าน (แต่เดิมเรียกว่า "แม่น้ำแควใหญ่") ที่ปากโทก ระหว่างบ้านไผ่ค่อม ตำบลปากโทก กับบ้านจอมทอง ตำบลจอมทอง มีความยาวประมาณ 250 กิโลเมตร

เขตชุมชนริมแม่น้ำ 
เขตชุมชนหลายแหล่งอยู่บริเวณลุ่มน้ำแควน้อย พื้นที่หลายแห่งเป็นพื้นที่ประวัติศาสตร์ที่มีความสัมพันธ์เกี่ยวโยงกับแม่น้ำแควน้อย ลำดับของเมืองเรียงจากจุดเริ่มต้นของแม่น้ำไปถึงจุดปลายสุด
 อำเภอนครไทย
 อำเภอวัดโบสถ์
 อำเภอพรหมพิราม
 อำเภอเมืองพิษณุโลก

เขื่อนสำคัญ 
 เขื่อนแควน้อยบำรุงแดน อำเภอวัดโบสถ์
 ฝายทดน้ำพญาแมน ตำบลบ้านยาง อำเภอวัดโบสถ์
 ฝายทดน้ำมะขามสูง ตำบลมะตูม อำเภอเมืองพิษณุโลก

อ้างอิง 

แควน้อย
อำเภอนครไทย
อำเภอชาติตระการ
อำเภอวังทอง
อำเภอวัดโบสถ์
อำเภอพรหมพิราม
อำเภอเมืองพิษณุโลก